奉同子瞻韵寄定國
作者：黄庭堅
朝代：宋

paragraphs: 風雲開古鏡，淮海熨冰紈。
王孫醉短舞，羅襪步微瀾。
老驥心雖在，白鷗盟已寒。
斯人氣金玉，視世一鼠肝。
南歸脫蟲蠱，入對隨孔鸞。
忽以口語去，鼓船下驚湍。
收身薄冰釋，置枕泰山安。
后土花藥麗，海門天水寬。
伐木思我友，知人良獨難。
遙憐鬚鬢綠，猶復耐悲歡。